Document ID: 32005R0748

KOMISIJAS REGULA (EK) Nr. 748/2005
(2005. gada 18. maijs),
ar ko sāk tāda vīna spirta pārdošanu vairāksolīšanā, kuru paredzēts izmantot Kopienā kā bioetanolu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 33. pantu,
tā kā:
(1)
Komisijas 2000. gada 25. jūlija Regulā (EK) Nr. 1623/2000, ar ko nosaka sīki izstrādātus noteikumus Regulas (EK) Nr. 1493/1999 par vīna tirgus kopīgo organizāciju ieviešanai, attiecībā uz tirgus mehānismiem (2), inter alia, ir noteikti sīki izstrādāti noteikumi par to, kā realizēt spirta krājumus, kas iegūti destilācijas procesā saskaņā ar 35., 36. un 39. pantu Padomes 1987. gada 16. marta Regulā (EEK) Nr. 822/87 par vīna tirgus kopīgo organizāciju (3), un Regulas (EK) Nr. 1493/1999 27., 28. un 30. pantu un kas ir intervences aģentūru rīcībā.
(2)
Saskaņā ar Regulas (EK) Nr. 1623/2000 92. pantu ir jāsāk tāda vīna spirta pārdošana vairāksolīšanā, ko paredzēts izmantot Kopienā kā bioetanolu tikai degvielas sektora vajadzībām, lai tādējādi samazinātu vīna spirta krājumus Kopienā un nodrošinātu piegāžu nepārtrauktību atbilstīgi šim pantam apstiprinātiem uzņēmumiem.
(3)
Atbilstoši Padomes 1998. gada 15. decembra Regulai (EK) Nr. 2799/98, ar ko nosaka euro agromonetāro režīmu (4), kopš 1999. gada 1. janvāra piedāvājuma cenas un nodrošinājums ir jāizsaka euro un maksājumi jāveic euro.
(4)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
1. Ar šo sāk tāda vīna spirta pārdošanu vairāksolīšanā Nr. 1/2005 EK, ko paredzēts izmantot Kopienā kā bioetanolu.
Šis spirts ir iegūts destilācijas procesā saskaņā ar Regulas (EEK) Nr. 822/87 35. pantu un Regulas (EK) Nr. 1493/1999 27. un 30. pantu un ir dalībvalstu intervences aģentūru rīcībā.
2. Kopējais pārdošanai paredzētais daudzums ir 691 331,79 hektolitri 100 % spirta, kas sadalīti turpmāk norādītajā veidā:
a)
partija Nr. 1/2005 EK, kuras apjoms ir 100 000 hektolitru 100 % spirta;
b)
partija Nr. 2/2005 EK, kuras apjoms ir 100 000 hektolitru 100 % spirta;
c)
partija Nr. 3/2005 EK, kuras apjoms ir 100 000 hektolitru 100 % spirta;
d)
partija Nr. 4/2005 EK, kuras apjoms ir 100 000 hektolitru 100 % spirta;
e)
partija Nr. 5/2005 EK, kuras apjoms ir 50 000 hektolitru 100 % spirta;
f)
partija Nr. 6/2005 EK, kuras apjoms ir 100 000 hektolitru 100 % spirta;
g)
partija Nr. 7/2005 EK, kuras apjoms ir 50 000 hektolitru 100 % spirta;
h)
partija Nr. 8/2005 EK, kuras apjoms ir 50 000 hektolitru 100 % spirta;
i)
partija Nr. 9/2005 EK, kuras apjoms ir 41 331,79 hektolitri 100 % spirta.
3. Šīs regulas I pielikumā ir norādīts, kur tiek uzglabātas partiju veidojošās mucas, kāds ir to atsauces numurs, cik daudz spirta šajās mucās tiek glabāts, kāda ir spirta koncentrācija un īpašības.
4. Vairāksolīšanas procedūrā var piedalīties tikai tie uzņēmumi, kas apstiprināti saskaņā ar Regulas (EK) Nr. 1623/2000 92. pantu.
2. pants
Pārdošana jāveic saskaņā ar Regulas (EK) Nr. 1623/2000 93., 94., 94.b, 94.c, 94.d, 95., 96., 97., 98., 100. un 101. pantu un Regulas (EK) Nr. 2799/98 2. pantu.
3. pants
1. Piedāvājumi jāiesniedz II pielikumā norādītajās intervences aģentūrās, kuru rīcībā ir spirts, vai tie ierakstītā vēstulē jānosūta uz šo intervences aģentūru adresi.
2. Piedāvājumus ievieto aizzīmogotā dubultaploksnē, uz ārējās aploksnes norādot attiecīgās intervences aģentūras adresi, bet uz iekšējās aploksnes sniedzot šādu norādi: “Piedāvājums saistībā ar tāda spirta pārdošanu vairāksolīšanā Nr. 1/2005 EK, ko paredzēts izmantot Kopienā kā bioetanolu”.
3. Attiecīgajai intervences aģentūrai šie piedāvājumi jāsaņem līdz 2005. gada 30. maija plkst. 12.00 pēc Briseles laika.
4. pants
1. Lai piedāvājumu atzītu par piemērotu izskatīšanai, tam ir jāatbilst Regulas (EK) Nr. 1623/2000 94. un 97. pantam.
2. Lai piedāvājumu atzītu par piemērotu izskatīšanai, tad, kad ar šo piedāvājumu iepazīstas, kopā ar to ir jābūt iesniegtiem šādiem dokumentiem:
a)
apliecinājums, ka konkursa pretendents attiecīgajai intervences aģentūrai, kuras rīcībā ir šis spirts, ir iemaksājis piedāvājuma nodrošinājumu 4 euro par hektolitru 100 % spirta;
b)
norāde par vietu, kur notiks spirta galīgais izlietojums, un piedāvājuma iesniedzēja apņemšanās ievērot šo galamērķi;
c)
piedāvājuma iesniedzēja vārds un adrese, paziņojuma par uzaicinājumu uz konkursu atsauces numurs, piedāvātā cena, kas izteikta euro par hektolitru 100 % spirta;
d)
piedāvājuma iesniedzēja apņemšanās ievērot visus ar šo konkursa procedūru saistītos noteikumus;
e)
piedāvājuma iesniedzēja paziņojums par to, ka:
i)
viņš atsakās celt jebkādus iebildumus saistībā ar viņam piešķirtā produkta kvalitāti un īpašībām;
ii)
viņš piekrīt visa veida kontrolēm, ko veic attiecībā uz spirta galamērķi un izlietojumu;
iii)
viņš piekrīt uzņemties atbildību par pierādījumiem attiecībā uz spirta izlietojumu atbilstīgi attiecīgā konkursa uzaicinājuma specifikācijām.
5. pants
Regulas (EK) Nr. 1623/2000 94.a pantā paredzētie ziņojumi par vairāksolīšanas procedūru, kas uzsākta ar šo regulu, jānosūta Komisijai uz šīs regulas III pielikumā norādīto adresi.
6. pants
Paraugu ņemšanas formalitātes ir izklāstītas Regulas (EK) Nr. 1623/2000 98. pantā.
Intervences aģentūra sniedz visu derīgo informāciju par pārdošanai paredzētā spirta īpašībām.
Ikviena ieinteresētā persona, vēršoties attiecīgajā intervences aģentūrā, var saņemt pārdošanai paredzētā spirta paraugus, ko noņēmis attiecīgās intervences aģentūras pārstāvis.
7. pants
1. Dalībvalstu intervences aģentūras, kur uzglabā pārdošanai paredzēto spirtu, veic attiecīgus kontroles pasākumus, lai pārbaudītu spirta īpašības galīgā izlietojuma laikā. Šajā sakarā intervences aģentūras var:
a)
mutatis mutandis piemērot Regulas (EK) Nr. 1623/2000 102. pantā paredzētos noteikumus;
b)
veikt parauga kontroli, izmantojot kodolmagnētiskās rezonanses analīzi, lai pārbaudītu spirta īpašības galīgā izlietojuma laikā.
2. Ar 1. punktā paredzētajām kontrolēm saistītās izmaksas sedz uzņēmumi, kam spirtu pārdot.
8. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 18. maijā

Labels: 7
3
14
6